fr fr hu hu hu hu hu hu en hu en hu en hu en en hu it hu fr hu hu hu en hu hu en de sv hu en en en hu en pt es et fr hu hu hu hu hu hu hu hu hu hu it hu fr hu hu it hu hu hu fr hu hbs_lat hu fr hu hu hu hu hu hu hu hu hu fr ca it hu en hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu de pt pt tr hu hu hu de en en es ru da fr de en en en es ru id da en de en en en en es ru id da cs en it hu it en en en es ru id da cs en en hu fr en en en es ru id cs cs en en hu de en en en es ru id cs cs cs cs en it en en en en en fr en es ru sv id cs cs fr en fr en de de en en en es sv id cs cs fr en fr en en en cs es sv id cs cs en en en en en en es sv id cs cs en fr hu en en en es sv id cs cs cs en it fr hu en en en es en id cs cs cs cs en de en it hu en en en en es es sv cs cs en it de en en en es es sv cs cs en it en en en en es es sv cs cs en it de en en en es es sv cs cs en it hu it en en es es sv en cs en en hu en fr en en es es sv en cs cs cs en en fr en hu fr fr en en es es sv cs cs en fr hu fr fr en es es sv cs cs en fr hu it fr en es es sv cs cs fr de hu en en en es pt es cs cs fr de de fr en en de it es cs cs es de hu de en en de gl es cs cs de en de fr en fr en gl es cs cs de es en en en en en gl es cs cs de es de en en en en gl es cs cs cs es de ca en fr en en en gl es cs cs cs es de ca pt de fr en en en gl es da cs cs en en pt hu fr en en de ru es cs cs en en hu fr pt en de en es cs cs cs en de hu hu fr pt en de en es da cs en hu hu en pt en de en en cs cs en hu en fr pt en de ru pl cs cs en en hu en pt en en ru pl cs cs en es hu fr fr en en ru en cs cs es en en fr fr en en ru en cs cs es fi hu fr en en en sv es cs pt pt fi de fr en en en sv es cs pt pt fi fr en en en en sv es cs pt pt fi en en en en en sv pl cs cs cs en pt it en en en en en sv pl nb da en hu hu en cs en en sv pl en es en es fr de en en en sv pl cs en ru en en en de de en en en sv pl cs en en en hu de en en en sv pl cs da fr en en sv de hu hu hu hu hu de pt pt hu en sv fr de de fr fr fr sv en fr en ja fr de fr es nb fr de en fr hu de en en es en sv it de fr fr en en nb fi es fr sv es de en bn en it fr en en de nl en nl sv nl fr nb fi en en en es en sv it de fr en fr en nb fi es fr sv es de en fr cs en fi fr de fr fi en fr fi de fi fi fi fi ja sv sv en en en en es en sv it de fr en fr nb fi es fr sv es en de fr cs en sv fi fi fr fi fi fi de fi en en en sv en fi it en de sv fi fi fi sv fr en sv de fi fr fr fi it en fa en es en sv it de en fr nb fi es fr sv es en de fr cs en en fr fi fi sv fi en en fr sv fr sv en en en fi fi de fi fr en fr fr sv fr de fr sv sv fr en en en es de sv en hbs_lat en fr fr nb fi es fr sv es en th fr cs en en sv de en fi sv fr es fi fr de fr sv fi en en sv en sv fr en fi de en sv fi de fi fr en fr de en en en es it sv de hbs_lat en fr da en sv fi nb es fr it es th nl cs en sv fi en de hbs_lat sv sv fi de fi fr fi de fr sv en fr de it fi en fi fr de fr de de fr fi fi sv fi fr en zh en en sv es sv de nb hbs_lat fr en da en fi es fr sv es fr it fr cs en fi fi de de en de sv de fr en fr fi fr fi de fr de de fr fr fi fr de fi en fr fi fi nl nl fi en ja de en en sv sv es sv it en hbs_lat nb fr en da de fi es fr sv es fr es en cs en sv fi de fi fr de fi fi en fi fi fi fr fi fi fi fr fi fi fi fi fr fr fi de de fi fi fi fi fi fi fr en zh zh sv es sv es hbs_lat fr en da nb fi es fr sv es en fr it de fr cs en fi de de fr de fi eo fi fr fi fr fr sv en en fi en fi fi fi fr fr en sv fi en fi fi fi de fr sv en en sl sv es sv fr hbs_lat fr en en da nb fi es da fr es es en de oc cs en fi sv fi de en en de en en fr fr fi sv en de fi fr en fi sv fr fi fr fi fr sv en en fi en fr de sv en de sv es sv hbs_lat en fr da nb fi es da fr es es fr en bn de oc cs en fr en fi fi de en en fi fr en fr fi en en eo pt fr sv eo fi sv sv sv sv en en sv en fr de sv de fi it sv en en en es sv hbs_lat fr en en da nb fi es da en es es fr bn de de da en fi fi fi fi fi fi fi sv fi fi fi sv fi fi it fi ja fr fi fi fi fi fr fi fr fi fr fi de fr de de fr en fr en en zh en es sv hbs_lat fr en de en nb fi es da en es es fr bn de fr cs en fi de en fi fr en fi en fi fr de fr fi fi fr en it fi fi de sv sv sv fr fi de fi fi de fi de sv fr en fa en es de sv hbs_lat fr en en nb fi es da en es es fr bn de fr cs en fr de fi de fi de fi sv fr en fi fi fi de de de it de ja en fi fi sv fr fi de de fi de fr de de fr en zh en es de sv hbs_lat fr en en nb fi es da en es es fr bn de fr cs en fi fi fi sv fr sv en en en sv fi en hbs_lat en fi sv it fi sv fi fi fr en de fi sv fr de fi en fr fr de en ja en en es it en sv fr hbs_lat fr en nb fi es da en es es bn de ca cs en en en en en en sv fi en en en sv sv fi en fi fi it sv sv sv fi sv fr fi sv sv fr fi fr de fi en fi it en en es it sv fr hbs_lat fr fr en nb fi es da en es es bn de oc cs en fi sv sv fi fi sv fr sv fi fi en en en fr de fr en en fi fr en en de en en en en en fr en sv sv sv en zh en es sv en hbs_lat fr fr en nb fi es da en es es fr bn de fr cs en sv fi fr fi en sv sv en fr sv en en en sv en fi en fi fi fi fr fi de de fi fi de fr sv en fi fi de en fr zh en es sv en hbs_lat fr fr en nb fi es da en es es fr en bn de fr cs en fi en en de sv fi sv fi fi en sv fi fr fi fr fi en fr sv fi de fi fi fi fr fr sv sv fi fi en fr sv fi fi fr zh en es de sv en fr hbs_lat fr fr en nb fi es da en es es bn ca cs en en en en de en fi fi en en fi en sv de fi sv en fr sv fi sv en fr fi fr sv sv en fr en sv fr en fi it zh en es de sv en hbs_lat fr fr en nb fi es da en es fr da bn fr fr cs fr fi en en fi fi en fi de en fi en de de en en hbs_lat fr de fr sv fi en fi fr de sv fi fi fi fr fr fr fr sv fr en zh en es de sv en hbs_lat fr fr en nb fi fr es da en es da bn fr cs fr de fr fi de fr de en de fr fr fr fr fi fi fr fr de fr de sv de fr fi fi de fi fi sv de de fr de de fr zh pt de de sv hbs_lat fr fr en nb fi fr es da en es fr de bn fr cs de fr de fi fi de de de fr fi de sv de sv de fi de es fi fi fr fr fi fi fi fr fi fi fi fr fr fi en fi de ar nl de de sv hbs_lat fi fr fr fr en nb fr es da en es de bn de fr cs de fr de fi de de fi fi fr de fi fr de fr fr fi fi fi en fi fr fi de es en fi fr fr de de sv de fi fi de fi fr zh pt en de de sv hbs_lat fr fr fr en fr nb fi es da en es de bn da cs de fi de fi en fi fi fi en de sv fi en de fr fr fi fr es fi fi fi fi sv fi fi fi sv fi de fi fr fi en fi sv en zh pt en de de sv hbs_lat fr fr fr en fr fi nb es da en es de bn fr cs de fi en sv fr fr de fr fr de fr de fr fr de fi fr fr es sv sv de de sv fr fi fi fi fr de sv fr fr fi de de en zh pt en de de sv hbs_lat fr fr fr en fr nb fi es da es de bn ca cs es sv fr fi fr de fi en fr sv sv sv en fr sv fr fi de fr de fr de de fr de sv en en sv fi de fi en ca de fr en pt en de de ur hbs_lat fr fr fr en de nb fi es da en es ur bn sv fr cs es de sv ja fr fi de fr hbs_lat hbs_lat fr de de de fi de de fr en de de fi fr fr fr en fi hbs_lat fi pt pt pt pt pt pt fi sv de ca en en pt fr fr fi fr fr fr es en de de ur hbs_lat fr fr fr en de nb fi es da tr es en sv bn ur fr cs en de fi fr fr fr fr fi de eo fi fr en fr fi fr de fi de fr en fi fr fi fr en sv sv fi eo fi en fr fr fi pt fr de fi fi ja fr zh it de ur de de hbs_lat fr fr fr fi en de nb es da tr es ur bn sv fr cs en fr fi fi fr fi sv fi fi en fi fi fi fi en en fr fi fi en fr fi fi fi fr fr fi sv fi sv fr fi fi fi fi fr en fi fr vi en de de de ur fr fr en de nb fi fr da tr es en bn ur sv fr cs en fr fi en fr en en fi sv en fi fr fr fr fr fi fr de de fi sv fr fi fr fr en fr ja de fr fr ja fi fi en hu en fr fr en de de de ur fr tr fr en nb fi es da fr en es pl bn ur sv fr cs en fr fr fr fi fr fi en fr sv en fr fr en fr sv fr de en hu fr es fr fr fi fr fi de fr fr ja de fr en fr de en es en zh ru de de de ur ur fr fr tr fi es da fr en es pl bn sv la en da en fr fr de sv fr fr de de de de de fr fr fr de fi sv hu fi en fi fi ja de en fr en sv nb ja en sv de fi ja fr zh es de ur de de ur fr fr tr en fr fi es da en es pl bn nb sv la de cs en en fr en en sv fi fr fr de de en en fi en fr sv fr fr en en fr fi en de fr fi es ja fi en ja fr fr fr en fi en fr fr en zh es en de de ur tr fr fr en fr fi es da en es pl bn nb da la sv de cs en fi fi ja de es sv sv en ja fi ja fr en ja es en de en fr es fi fi nb es de nb fi nb fr fr fr en fr fr fr fi fi fr fi fr zh fr en de de ur ur fr fr en fr fi es da en es pl bn nb da la de sv en cs es it ca fr fi en fi ja en fr de ja fi fr fi fr fr fr de sv fi en es fr fr en fi en es en sv es fr en en nb fr de en fr en fi fr zh fr en de de ur ur fr fr en fi es da en es pl nb bn da la de sv de cs es fi fi fr fr fr fi fr fr de en es fr fr ja fr en fr es fr fi fr fr ja fr fr en fr en fr fi de de ja en es fr de fr fi fr sv en en de de ur ur fr fr en fr fi es da en es pl bn ru de sv la de cs pt fi fr fr de ja fr ca de fi fi de ja fr de fr fr de fr sv fi de fr fr fr de fi fr fr sv sv fr fr de fr fr fr de en fr fr th en en de de ur ur fr fr en fr fi da en es pl bn ru de en sv la fr cs pt de fr de en fr de fr fr de en fr fr fi es de fi fr hbs_lat fr fi eo de fr de de fr fr de de ja sv de de de ca fi fr de ja en fr en en de ur ur ru fr fr en fr fr fi da es en es pl de bn de en sv la oc cs pt de fr fr de fr en fi en es fr nb fi en sv en ja sv fr sv fi sv fi fr sv en de de en fr fr sv fr sv sv fr fr fi de en fr fr fr fi en zh fr en de ur ur ru fr fr en en fr fi da en es pl de bn de en sv la fr cs pt fr fr fr sv ja sv fi fi sv en br fr fr fr sv en sv fr fr en en fi fi fi fr fr it sv fr en fr fr fr fr fr fr fi fr fr fr nb it fi en id fr en de ur ur en fr fr en nb fr fi es da en es pl ru bn de en sv la fr cs en fr fr fr fr fr es fi en fr en fi es ja sv fr de fr ja en fr ja hu fi de de fi fr fr es de ja fr fi fr en en fr nb es fr ja nb de en fr sv en de ur ur en fr fr en nb fr fi es da en es pl ru bn en de sv la en cs en fr de fr de es de fr fr nb fr fr fr de fr fi fi fr fr es en es es es fr es fr nb nb nb nb de de en fr es es fr fi es nb fi fr fr de fr sv en fr pl da fi da fr en es ast ru la es it tr ur jv la en cs en fr es fr de fr nb fr fr fi fr fr nb fr fi fr fi es en fi fr nb en nb es fi fr fr nb fi fr fi fr en de en fr hu hu hu hu hu hu hu hu hu hu hu hu en de hu en de ms de en de hu hu hu hu hu hu hu hu hu hu hu en en hu hu hu it hu en en en en hu sv hu hu hu hu hu fr en cs de en hu en hu it hu fr hu en hu en hu en hu en hu hu en hu en hu en hu en cs de hu pt en sv sv en id en en it nl en en nl es fr de it sv en it en ro fi en de fr nl nl ms en de de hu en cs de hu de es en sv sv en id en en it nl hu nl en it pt it en en en en pl hu en uk en id it de en sv ru pl en en es it en en en it it es eu ca de en en es fr es fi it de en en en fr en en it ar en en it de es de en cy en de de hbs_lat en fi da hbs_lat nb es fr en nl en es pl en en en en it en en en it en it en fr hu es en it it it ceb es es en en nb de en en en en fr fr fr en en de en it it en nl en sv it en pl ro de sv fr pt en zh en en it hbs_lat it en la en es en nl hu hu sk en hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar en az ru sv bg br hbs_lat ca hbs_lat da de el es et fa fi fr lt he hbs_lat id it ja ko fr lt lv be mr ms nl nb nb pl pt ro ru en sk sl sq hbs_lat en sv tr fy fr vi zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. október 2.
Ugrás a navigációhoz Ugrás a kereséshez
Ebben a szócikkben a japán nevek magyaros átírásban és keleti névsorrendben szerepelnek.
2012-es spanyol nagydíj (Pastor Maldonado)
A „Williams” szócikk ide irányít át. Hasonló címmel lásd még: Williams (egyértelműsítő lap).
A Williams Grand Prix Engineering (jelenlegi nevezési nevén Williams Racing) egy brit Formula–1-es versenycsapat. Frank Williams és Patrick Head alapította 1977-ben (történetileg a csapat előzményének tekinthető az 1969-től 1976-ig működő Frank Williams Racing Cars). 7 egyéni és 9 konstruktőri világbajnoki címével a Formula–1 egyik legsikeresebb csapata.[1] Egyéni és konstruktőri világbajnoki címet utoljára 1997-ben, futamot 2012-ben nyertek. A Williams volt a Formula–1 történetében az utolsó igazi magáncsapat, egészen 2020-ig, amikor megvásárolta őket az amerikai Dorlinton Capital. Legnagyobb sikereiket a Renault partnereként érték el. A 2014-es szezontól kezdve Mercedes-motorokat használnak. 2022-es versenyzőpárosuk Alexander Albon és Nicholas Latifi.
A csapatnál versenyeztek az alábbi világbajnokok: Alan Jones, Keke és Nico Rosberg, Nigel Mansell, Damon Hill, Jenson Button, Alain Prost, Nelson Piquet, Ayrton Senna és Jacques Villeneuve. Senna, Button, és Nico Rosberg kivételével mindannyian a csapattal nyertek egy egyéni címet. A Williams híres volt arról, hogy világbajnok pilótái nem náluk próbálták megvédeni a címüket, csak Alan Jones, Keke Rosberg és Villeneuve maradtak a csapatnál azt követően.
A Williams a Williams Advanced Engineering és a Williams Hybrid Power útján a fejlesztések terén is jelen volt: Formula–1-es technológiákat alakítottak át a mindennapi használatra. 2017-ben "Williams" címmel egy filmet is bemutattak, mely a csapat alapítójának életútjába enged mélyebb betekintést.
1.3 Honda és Judd-éra (1983-1988)
1.5 BMW és Cosworth-éra (2000-2006)
Frank Williams fiatal kora óta szenvedélyes rajongója volt a motorsportoknak, a hatvanas években ő maga is versenyzett egy rövid ideig, ezt követően pedig inkább más versenyzőket próbált versenyüléshez juttatni. 1968-ban akkori szobatársát, Piers Courage-t indította a Formula-2-es sorozatban, melyben ebben és a rákövetkező évben szép sikereket értek el. Ezzel felhívták magukra az olasz sportautó-tervező, De Tomaso figyelmét aki az 1970-es szezonra a rendelkezésére bocsátott egy Formula–1-es kasztnit, amit a Dallara tervezett. Az autó versenyképtelen és meghibásodásra hajlamos volt, ráadásul a szezon ötödik versenyén, a Holland Nagydíjon kigyulladt, Courage pedig az autóban lelte halálát. Ez rendkívül megviselte Williams-t, de a csapat tovább folytatta az idényt. Miután eredmények nem születtek, De Tomaso szerződést bontott. 1971-ben már az akkor egy éves March 701-es kasztnival nevezett be Frank Williams Racing Cars nevű csapatával. Szerény eredményeket értek el, és a pénzhiány miatt máról a holnapra működtek.
1972-ben is maradtak a March kasztninál, a szponzorok megjelenésével pedig már egy jobb autóra futotta, mint eddig. 1973-ban aztán az olasz Iso sportautógyár és a Marlboro támogatásával immár konstruktőrként neveztek be a bajnokságba az előző évi saját fejlesztésű FX3 javított változatával. Az 1975-ös szezon előtt az Iso és a Marlboro támogatása nélkül kezdhették meg a szezont, amelyben a csapat összesen tíz pilótát indított összesen a futamok valamelyikén. Az állandó pénzzavarral küzdő Williamsnek az elkövetkező években számtalan üzleti partnere volt, és bizony nem mindegyik társulás bizonyult sikeresnek. 1976-ban aztán új partner bukkant fel a kanadai olajmilliárdos, Walter Wolf személyében, aki többségi tulajdonos lett a csapatban, és bár Williamst meghagyta vezető pozíciójában, a saját építésű autó mellé szerzett egy előző évi Hesketh 308C-t, melyet FW05 néven versenyeztettek. Az eredmények azonban egyik autóval sem voltak valami fényesek, a csapat nyolc versenyzője egyetlen pontszerzésig sem jutott, a fénypontot a korábban szebb napokat látott Jacky Ickx spanyolországi hetedik helye jelentette.
A Williams 1981-es autója, az FW07C
Az 1976-os szezon végén Frank Williams tulajdonostársa, Walter Wolf úgy döntött, hogy átalakítja a csapatot, melyet saját neve alatt futtatott tovább Walter Wolf Racing néven. A vezető pozícióból leváltott Williams a távozás mellett döntött, s vitte magával Patrick Headet is, akivel még abban az évben megalapították a Williams Grand Prix Engineeringet. Az új csapat 1977-ben még March 761 karosszériájú autókkal versenyzett, egyetlen versenyzőjük, Patrick Néve a spanyol nagydíjon ült először a Williams volánja mögé, összesen 11 versenyen keresztül. Pontot nem értek el, legjobb eredményük egy hetedik hely volt. Saját konstrukciójuk, az FW06-os 1978-ban állt először rajthoz, az ausztrál Alan Jones-szal, 1979-től a Clay Regazzoni-Alan Jones párossal. Már az első évben vezetett Jones versenyt, sőt dobogóra is állhatott. 1979-re pedig az élcsapatok közé emelkedett a Williams, 59 pontos világbajnoki eredményével második lett. Ekkori autójuk már kihasználta a leszorítóerőt, a FOCA-tagsággal együtt pedig az állandó kétversenyzős felállást is sikerült elérniük. A csapat első győzelmét a Brit Nagydíjon érte el, ahol Clay Regazzoni majdnem 25 másodperces előnnyel nyert.
1980-ban Alan Jones világbajnok lett az FW07B-vel. Az FW07B emellett igen jó és megbízható autó volt, Jones négyszer, csapattársa, Carlos Reutemann háromszor esett csak ki versenyből. A Williams csapat ebben az évben hat futamgyőzelmet aratott, s megszerezte első konstruktőri bajnoki címét is. Az 1981-es szezon szintén egy igen sikeres évad volt a Williams számára. A német nagydíjon már megnyerték a konstruktőri vb-t. Az egyéni világbajnokságot azonban Nelson Piquet nyerte meg egy Brabhammel. 1982-ben aztán Keke Rosberg ült a visszavonuló Alan Jones megüresedő ülésébe, s világbajnok lett annak ellenére, hogy mindössze egyetlen futamgyőzelmet aratott, és az előző évben még csak pontot sem szerzett.
A 80-as évek elején, amikor a szívómotorok kezdtek kiszorulni a Formula–1-ből, a sikerek megtartása érdekében a csapat üzletet kötött a japán motorbeszállító Hondával egy turbómotor beépítésével kapcsolatban. 1983-ban az idény nagy részében még Ford-motorokat használtak ugyan, de az utolsó versenyen már V6-os Honda turbómotor volt az erőforrás. Ugyanebben az évben öltötte fel a csapat az 1993-ig viselt jellegzetes kék-sárga "Canon" színezést.
Nelson Piquet 1987-es világbajnok Williams FW11B autója
1985-ben Keke Rosberg új csapattársa Nigel Mansell lett. Autójuk új, szénszálas szerkezetű karosszériával készült. A kezdeti nehézségek és néhány technikai probléma után ismét visszatértek a dobogóra, 1985-ben a két Williams-versenyző összesen négyszer győzött.
1986-ban a csapat tovább erősödött, ez évben Mansell 6, Nelson Piquet 3 első helyet ért el. A konstruktőrök világbajnokságát sikerült megnyerni, az egyéni cím azonban, mely a szezonzáró futamig megszerezhető lett volna Mansell számára, a két pilóta rivalizálásának esett áldozatul. Ugyanebben az évben a csapattulajdonos Frank Williams egy autóbaleset következtében megbénult, közel egy évig nem volt a bokszutcában. 1987-ben a csapatnak ismét jól ment: Piquet lett a világbajnok Mansell előtt, a csapat pedig negyedik konstruktőr-világbajnoki címét gyűjtötte be. Ám a Honda a McLaren és Lotus csapatok kedvéért elhagyta a Williamset, amelynek így más motor után kellett néznie. Piquet pedig a Lotushoz vitte magával az 1-es rajtszámot.
1988-ban nem sikerült egyetlen jelentős motorgyártóval sem megállapodniuk, s így a Judd szívómotorjait használták, amely érezhető hátrányt okozott számukra a turbómotoros vetélytársakkal szemben. Az idényben egyetlen versenyt sem nyertek, s mindössze 20 pontot gyűjtöttek.
Nigel Mansell 1992-es világbajnok autója, az FW14B
A csapat 1989-ben Renault motorokra váltott, Mansell utódja pedig Thierry Boutsen lett, aki 1989-ben két versenyt is megnyert. A Renault és az autók formatervezéséért felelős Adrian Newey együttműködése gyümölcsöző volt, a kilencvenes években a Williams autói rendkívül jók voltak.
Az 1990-es szezon jól kezdődött. Az első futamon, Phoenixben Boutsen a harmadik helyen végzett. A harmadik futamon, Imolában Patrese megnyerte a versenyt és ezzel megszerezte harmadik győzelmét. Magyarországon Boutsen az első helyről rajtolhatott és meg is nyerte a futamot. Ezekkel a sikerekkel és további pontszerző helyezésekkel fejezték be az idényt a konstruktőr-világbajnokság negyedik helyén. A következő évben a csapat az új fejlesztésű FW14-essel, új aerodinamikai elemekkel, Renault RS3-as motorral és egy félelmetes Mansell-Patrese versenyzőpárossal állt rajthoz. Az idényben ez a csapat volt az egyetlen, amely a McLarent nyomás alatt tudta tartani. A konstruktőrök között második helyen végeztek, egyéni világbajnokságban Mansell második, Patrese harmadik helyen végzett.
A nagy változás 1992-ben következett be. Az év biztatóan kezdődött, Dél-Afrikában Mansell első, míg Patrese második helyen végzett. Mansell a következő négy versenyen (Mexikóban, Brazíliában, Spanyolországban és San Marinóban) is a dobogó legfelső fokára állhatott, ezzel ő lett az első versenyző a Formula–1-ben, aki egy szezon első öt futamán győzni tudott. Az idényben még 4 versenyt nyert meg (Franciaország, Nagy-Britannia, Németország, Portugália). Ezzel ő lett az első, aki egy szezonban kilenc futamot is megnyert. Patrese kiválóan versenyzett, végig Mansell mögött haladt, beletanult a másodpilóta szerepbe. Mansell Magyarországon egy második hellyel biztosította be egyéni világbajnoki címét, míg a Williams csapat a belga nagydíj után ünnepelhetett. Patrese az összetettben második helyen végzett. Az év végén Mansell visszavonult a Formula–1-től.
1993-ban a Williams csapatfelállása teljesen megváltozott. A Mansell-Patrese világbajnok duót az egy év kihagyás után visszatérő háromszoros világbajnok Alain Prost, illetve az addigi tesztpilóta, Damon Hill váltotta. A csapat ismét konstruktőr-világbajnok lett, Prost megszerezte negyedik világbajnoki címét, míg Hill első futamgyőzelmét. Prost befejezte a pályafutását, helyére Ayrton Senna érkezett.
1994-ben a Canon, mint főszponzor visszavonult, helyette a Rothmans International dohánygyár kezdte el szponzorálni a csapatot, melynek színe így a kék-fehér lett. Az idénynek egy nagyon erős versenyzőpárossal vágtak neki, amelyet nagyon esélyesnek tartottak a végső győzelemre, annak ellenére, hogy számos gond adódott az autók stabilitásával, különösen az aktív felfüggesztés és a kipörgésgátlók betiltása miatt. A harmadik futamon, Imolában Senna a Tamburello-kanyarban elvesztette uralmát az autó fölött és a betonfalba rohant. A halálhír az egész világot sokkolta. Az olasz bíróságok a csapatot és Williamset mészárosként bélyegezték meg, s egészen 2005-ig tartó pereskedés kezdődött. A következő versenyen, Monacóban Hill egyedül állt rajthoz, de az első körben ki is állt. Azóta minden Williams-autóra felkerül valahová egy elrejtett S betű, Senna emlékére. A spanyol nagydíjon Hill mellé David Coulthardot szerződtették. A futamot Hill nyerte. Coulthard ezen kívül még hét nagydíjon vezette a Williams-Renault 2-es számú autóját. További négy versenyen azonban Damon Hill csapattársa Nigel Mansell volt. Hill összesen hat futamgyőzelmet aratott, míg Mansell az évadzáró ausztrál nagydíjon állhatott a dobogó legfelső fokára. Bár Hill egyetlen ponttal Michael Schumacher mögött végzett az egyéni pontversenyben, a Williams ismét konstruktőr-világbajnok lett, s ezzel megmutatta a világnak, hogy milyen erővel, kitartással és csapatszellemmel rendelkezik.
Az 1995-ös szezonban a csapat végig a Hill-Coulthard versenyzőpáros által vezetett FW17-essel állt rajthoz. Ketten együtt öt versenyt nyertek, ebből négyet Hill (Argentína, San Marino, Magyarország, Ausztrália), Coulthard pedig egyet (Portugália). Hill csalódott volt, hiszen úgy lett második, hogy a pontkülönbség közte és Schumacher közt több, mint 30 pont volt. 1996-ban Coulthard távozott a csapattól, helyére az IndyCar 1995-ös szériájának győztese, a korábbi remek versenyző, Gilles Villeneuve fia, Jacques Villeneuve került. Az első hétvégén, Ausztráliában megmutatták, mire is képes az új fejlesztésű FW18-as. Az időmérőt az újonc nyerte, mögötte csapattársa, Hill végzett a második helyen. A két Williams több, mint fél másodpercet vert a többiekre. A versenyen le is szakadtak az üldözőktől. Villeneuve autója azonban az utolsó körökben meghibásodott, emiatt a csapattársa, Hill lett az első. Hill folytatta győzelmi sorozatát Brazíliában és Argentínában. Ezután az európai nagydíjon Villeneuve diadalmaskodott. Az évben tehát a Williams fölényesen uralta a mezőnyt. 16 futamból 12-t nyertek meg. Ebből nyolcat Hill, négyet Villeneuve. A konstruktőr-világbajnoki címet a magyar nagydíjon biztosították be. Hill és Villeneuve között a verseny az utolsó futamon is nyitott maradt, de Hillnek csak egyetlen pontot kellett szereznie. A versenyt Hill megnyerte, Villeneuve kiesett, így Damon Hill megszerezte élete első Formula–1-es világbajnoki címét. Ezután el is hagyta a csapatot, akárcsak Adrian Newey, a tervező.
Villeneuve az 1998-as Olasz Nagydíjon
1997-ben Villeneuve lett a csapat első számú pilótája, csapattársa Heinz-Harald Frentzen lett. A pilóták az FW19-essel versenyeztek. A küzdelem nagyon kiélezett volt Frentzen, Villeneuve és Schumacher között. A szezon felénél a konstruktőri pontlista élén a Ferrari állt. Silverstone-ban Villeneuve futamgyőzelme volt a 100. Williams-győzelem. A szezon 14. futamán Ausztriában a Williams átvette a vezetést és meg is tartotta, így megszerezte 9. világbajnoki címét. Az egyéni világbajnoki címet végül Villeneuve szerezte meg, továbbá az utolsó versenyen Michael Schumachert egy sportszerűtlen előzési manővere miatt kizárták a bajnokságból.
A Renault az év végén kivonult a Formula–1-ből, így 1998-ban Mecachrome (a Renault cége, amely az F1-es erőforrások gyártását végzi), 1999-ben Supertec (Flavio Briatore cége, amely megvásárolta a Renault-tól a gyártási jogot) motorokat használtak, melyek megegyeztek a korábbi győztes Renault motorokkal, viszont érdemi fejlesztést a Renault kivonulása óta nem kaptak. 1998-ban a harmadik helyen végeztek a konstruktőri versenyben, győzelem nélkül. Ebben az évben gyakorlatilag az 1997-es autóikat használták újra, hiszen a kasztni ugyanaz volt, és lényegében a motor is. 1999-ben a korábbi versenyzők helyére Alessandro Zanardi és Ralf Schumacher érkezett. Zanardi egy pontot sem, míg Schumacher 35 pontot szerzett. A konstruktőrök versenyében az ötödik helyre estek vissza. Az autók színe az új reklám miatt a korábbi jellegzetes kék-fehérről pirosra változott.
BMW és Cosworth-éra (2000-2006)[szerkesztés]
Az új évezred elején a csapat ötéves szerződést kötött a BMW-vel, aminek első eredménye a 2000-ben a Ferrari és a McLaren mögött megszerzett harmadik hely volt a konstruktőr-világbajnokságban. A csapat versenyzői Ralf Schumacher és Jenson Button voltak. Utóbbi jó teljesítményének köszönhetően elnyerte az év újonca-díjat. 2001-ben Juan Pablo Montoya átvette Jenson Button helyét, aki a Benetton csapathoz igazolt. A 2001-es évad sikeresnek mondható a csapat történetében, hiszen ismét harmadikak lettek a konstruktőr-világbajnokságban és összesen 4 futamgyőzelmet tudhattak magukénak, ebből hármat Ralf Schumacher, egyet Montoya szerzett. A BMW motorok igen erősek voltak, a Williams autói ezért elsősorban a gyors pályákon domináltak, mint a régi Hockenheimring vagy a monzai pálya. Emellett azonban eléggé megbízhatatlannak bizonyultak, a két versenyző összesen 11 alkalommal esett ki, ebből ötször a motor hibája miatt.
A 2002-es szezon nem úgy alakult, ahogy Frank Williams és Patrick Head elgondolta. A szezonnyitó ausztrál nagydíjon Schumacher kiesett egy rajtbaleset miatt. Malajziában a csapat kettős győzelmet aratott. A brazil nagydíjon Montoya az első helyen haladt, de egy nem tervezett boxkiállás miatt csak az ötödik helyre tudott visszajönni. Az osztrák nagydíjat követően elkezdődött Montoya pole-sorozata, Monacóban, Montréalban, a Nürburgringen, Silverstoneban és Magny Coursban az élről indulhatott, de első pozícióját egyik versenyen sem tudta győzelemre váltani. A szezont Montoya a harmadik helyen zárta 50 ponttal, míg Ralf Schumacher negyedik lett 42 ponttal. A Williams-BMW 92 pontjával második lett, amely elsősorban a McLaren visszaesésével magyarázható.
A 2003-as évad volt a Williams-BMW számára a 2000-es évek legjobb szezonja. Az ausztrál nagydíjon Montoya a 21. körig vezette a futamot, amikor megpördült, és ez a győzelmébe került. A maláj és az osztrák nagydíj között a csapat nem dominált igazán, ekkor építették ugyanis a radikális változtatásokkal felszerelt B-modellt. A felavatása után a csapathoz ismét visszatért a szerencse. Montoya megnyerte a monacói nagydíjat, Kanadában Ralf második, Pablo harmadik lett, a következő két versenyen két Williamses kettős győzelem született. A csapat ekkor már nem volt messze a konstruktőr-világbajnoki címtől. A német nagydíjon Ralf összeütközött Kimi Räikkönennel és Rubens Barrichellóval. A győztes Montoya lett, Coulthard előtt. Három versennyel az év vége előtt a csapat és Montoya is elveszítette világbajnoki esélyeit az amerikai nagydíjon. A csapat a szezont ismét a második helyen zárta, 144 ponttal a 158 pontos Ferrari mögött. Montoya Michael Schumacher és Kimi Räikkönen mögött a harmadik lett. Ralf, Rubens Barrichello mögött, az ötödik helyen fejezte be a 2003-as évet.
Montoya 2004-ben a különleges orrkúppal
A 2004-es évad a Ferrari fölényes győzelmével zárult. A csapat 88 pontjával visszaesett a negyedik helyre a Ferrari, a BAR-Honda és a Renault mögé. A Williams 2004-es modelljén szokatlan aerodinamikai megoldást alkalmazott: Az orrkúp hátrébb került, az első légterelő szárnyat pedig két, előre nyúló, "rozmáragyar-szerű" elem tartotta. A konstrukció nem váltotta be a hozzá fűzött reményeket, és az évad közepén visszatértek a hagyományos elrendezésű orr-kialakításhoz.
Heidfeld a botrányos, 2005-ös amerikai nagydíj időmérő edzésén
2005-ben a csapat visszaesett az ötödik helyre, mivel a Toyota megelőzte. Montoya és Ralf is elhagyta a csapatot, előbbi a McLarenhez, utóbbi a Toyotához szerződött. Helyükre Nick Heidfeld és Mark Webber érkezett. A konstruktőri versenyben az ötödik helyet szerezték meg, Webber tizedik, Heidfeld tizenegyedik lett az egyéni bajnokságban. Legjobb helyezésük két második hely volt Nick Heidfeld jóvoltából a monacói és az európai nagydíjon.
Alex Wurz Kanadában, 2006-ban
2006-ban a BMW és a Williams útjai különváltak, a német cég saját Formula–1-es csapatot hozott létre a Sauber felvásárlásával, BMW Sauber néven. A csapat ezután a Cosworth V8-as motorjaira tért át. Emellett elveszítette fontos szponzorát is, a Hewlett-Packardot. Két versenyzője a fiatal német GP2-es bajnok, Nico Rosberg és az ausztrál Mark Webber voltak. A pénteki szabadedzéseken Alex Wurz vezette a harmadik autót. A csapat gumibeszállítót is váltott, amely a Bridgestone lett. A szezon igen nagy csalódás volt a csapat számára, hiszen 11 pontjával elért 8. helyezése a legrosszabb eredménye volt 1978 óta. A 18 versenyen összesen 20 alkalommal esett ki valamelyik autó. Bár Webber az ausztrál és a monacói nagydíjon is dobogós helyen autózott, a verseny vége felé technikai hiba miatt kiesett. Az évadzáró, brazil nagydíjon a két versenyző az első körben egymásnak ütközött és mindketten kiestek.
Nico Rosberg a 2007-es bahreini nagydíjon
2007-ben ismét másik motorra váltottak, ezúttal a Toyotára. Webber helyére, aki a Red Bull csapathoz igazolt, az előző évi tesztpilóta, Alexander Wurz érkezett. Az utolsó előtti, kínai nagydíjon derült ki, hogy Wurz a brazil nagydíjon már nem vesz részt, az utolsó versenyre Nakadzsima Kadzukit ültették a helyére. A csapat ez évben a negyedik helyen zárt a konstruktőri versenyben a McLaren kizárását követően. Legjobb helyezésük Alex Wurz harmadik helye volt a kanadai nagydíjon.
A 2008-as évben teljesítményük visszaesett, a Rosberg-Nakadzsima versenyzőpáros jellemzően csak az utolsó pontszerzők között volt, bár a szezonnyitó ausztrál nagydíjon Rosberg a 3. helyen zárt. Az évet a Williams a 8. helyen zárta 26 ponttal, megelőzve a Hondát, a Force Indiát és az évközben visszalépő Super Agurit.
A gazdasági világválság miatt a csapat sok szponzort vesztett, 2009-es indulását csak a költségcsökkentések és a Bernie Ecclestonetól kapott 20 millió dolláros gyorssegély tette lehetővé – Frank Williams pedig cserébe vállalta, hogy 2012-ig biztosan szerepelteti a csapatot a sorozatban.[2] A Williams változatlan versenyzőpárossal indult 2009-ben: továbbra is Nico Rosberg és Nakadzsima Kadzuki vezették a csapat autóit. A teljesítményük hullámzó volt: Nakadzsima egyetlen pontot sem szerzett, Rosberg legjobb eredménye pedig két negyedik hely volt.
Hülkenberg a 2010-es Bahreini Nagydíjon
2010-ben nagy változások léptek fel a csapatnál, hiszen a csapat ismét visszatért a Cosworth motorokhoz, míg egy teljesen új pilótapárossal állt rajthoz: az ex-brawnos Rubens Barrichellóval és a GP2-es bajnoki címvédővel Nico Hülkenberggel. Legjobb eredményük ebben az évben is csak egy 4. hely volt, Barrichello által, viszont a megváltozott pontszerzési szabályoknak köszönhetően (már az első tíz versenyző kapott pontot) a 6. helyen zárták az évet. A brazil nagydíjon Hülkenberg a pole-pozícióból indulhatott, ám autója gyenge teljesítménye miatt csak a 8. helyen végzett. 2011-ben a csapat Rubens Barrichellóval és a 2010-es GP2-es bajnok Pastor Maldonadóval kezdte meg az idényt, aki a venezuelai állami PDVSA olajvállalat jelentős támogatását élvezte, Hülkenberget pedig pénzügyi okokra hivatkozva elbocsátották. Az autó abszolút versenyképtelen volt ebben az évben, Barrichello csak a monacói és a kanadai nagydíjon szerzett pontot (mindkétszer 9. helyen ért a célba), míg csapattársa, Maldonado csak a belga nagydíjon tudott pontot szerezni, miután tizedikként intették le. A csapat 5 ponttal a csalódást keltő 9. helyen végzett a konstruktőri versenyben, utoljára 1978-ban végeztek ebben a pozícióban. (akkor 11 pont volt a nevük mellett)
Bruno Senna 2012-ben a Jerezi teszten
2011. július 4-én bejelentette a csapat, hogy újra a Renault fogja szállítani nekik a motorokat, amely 1989 és 1997 között már szállított a csapatnak a motorokat, és jelentős sikereket értek el velük akkoriban (4 egyéni, 5 konstruktőri bajnoki cím). Pastor Maldonado maradt a csapatnál, Barrichello helyére pedig Bruno Sennát, Ayrton Senna unokaöccsét szerződtették, aki mögött szintén jelentős támogatók álltak. Az idény kezdetén biztató volt a csapat formája, Spanyolországban Maldonado nagy meglepetésre a 2. rajthelyet szerezte meg, de az élről indulhatott, miután Lewis Hamiltont kizárták az időmérő edzésről. A versenyt Maldonado megnyerte, ezzel a 2004-es brazil nagydíj után, 8 év után ismét futamot nyert a csapatnak, melynek örömét egy sajnálatos garázstűz árnyékolta be. A teljesítmény azonban ezt követően visszaesett, s bár gyűjtöttek még pontokat, 76 ponttal a 8. helyen zártak. A következő évben Pastor Maldonadóval, valamint a 2011-ben a GP3-as bajnokságot megnyerő Valtteri Bottassal indultak a rajtrácson, aki már az előző évben sok lehetőséget kapott a csapattól a szabadedzéseken. Ez az év azonban nem a várakozásoknak megfelelően indult a csapatnál. Nemhogy az előző évi teljesítménytől maradt el jócskán a gárda, hanem még a 2011-es évi teljesítményt is jóformán alulmúlta. Mindössze két alkalommal tudtak pontszerző helyen célba érni, Maldonado a magyar nagydíjon a 10. helyet szerezte meg, míg Bottas az amerikai nagydíjon a 8. helyen ért célba. A csapat a csalódást keltő 9. helyen végzett a konstruktőri pontversenyben mindössze 5 ponttal, ami az eredmények miatt még a 2011-es helyezésüknél is rosszabb idényt jelentett.
A Williams Martini Racing logo (2014-2018)
A két Williams a 2015-ös Maláj Nagydíjon
2013. május 30-án hivatalosan is bejelentették, hogy a 2014-től kezdődő turbómotoros korszakot a Renault helyett a Mercedesszel fogják elkezdeni. A csapat pilótapárosa Valtteri Bottas és Felipe Massa lettek, az új főszponzor pedig a Martini, aminek köszönhetően a legendás festés is visszatért a Formula–1-be: az autók fehér alapon piros-kék csíkokat kaptak. Az autó az egész idény folytán versenyképesnek bizonyult, versenyzőik a különösen erős gyári Mercedes-csapat mellett folyamatosan esélyesek voltak a dobogóra, néhány rosszul sikerült versenytől eltekintve. Az Osztrák Nagydíjon az első sorból indultak (Felipe Massáé lett a pole-pozíció), bár végül csak Bottas jutott fel a dobogóra, 3. helyével. A szezon végén kettős dobogó is összejött Massa 2. míg Bottas 3. helyen zárta az Abu-Dzabi nagydíjat. Így a 2005-ös monacói nagydíj óta most először volt két Willams versenyző az első 3 között. A csapat a 3. helyen zárta a 2014-es F1 szezont.
Formájukat 2015-ben is megtartották, igaz, ekkor új vetélytársat kaptak a Ferrari személyében, de a konstruktőri harmadik hely ezúttal is összejött. 2016-ban a csapat teljesítményében visszaesés mutatkozott, műszaki és egyéb hibák hátráltatták őket, így mindössze az 5. helyet szerezték meg, miután a nagy rivális Force India is megelőzte őket.
Massa egy 2017-es teszten
2017-ben a csapat 40. születésnapját ünnepelte, ennek megfelelően az autó elnevezése egy számot ugrott, és FW39 helyett FW40-nek nevezték el a következőt. A pilótafelállás eredetileg annyiban változott volna, hogy az idény végén visszavonult Felipe Massa helyére a fiatal Lance Stroll ült volna be, miután azonban Nico Rosberg, a regnáló világbajnok is visszavonult, és helyette leszerződtették Valtteri Bottast, kellett egy rutinosabb versenyző is a fiatal mellé. Massa visszavonulása így alig pár hétig tartott, miután visszahívták. Az évet végül ismét az 5. helyen fejezték be, miután idén sem nem tudták megverni a Force Indiát.
2018-ban Stroll mellé az újonc Szergej Szirotkin került, miután Massa 2017 végén véglegesen visszavonult. A csapat sok kritikát kapott a fiatal, tapasztalatlan párossal kapcsolatban, és mint kiderült, teljesen jogosan. Az új autó, a Williams FW41 kicsit sem bizonyult megbízhatónak, és a csapat az év első kilenc versenyén összesen 4 pontot tudott gyűjteni az azeri nagydíjon Stroll által. Az alakulat ezenkívül mindössze az olasz nagydíjon tudott pontot szerezni, ott viszont ez mindkét pilótának sikerült, ugyanis Romain Grosjean 6. helyről való kizárását követően Stroll a 9., Szirotkin a 10. helyen lett rangsorolva. A csapat így az egész év alatt mindössze 7 pontot gyűjtött, és sereghajtóként zárták az évet.
Az újonc George Russell 21-0-ra verte az időmérőkön csapattársát Robert Kubicát
2018. október 12-én a csapat bejelentette, hogy George Russell a 2019-es évtől csatlakozik a csapathoz,[3] 2018. november 22-én pedig bejelentették, hogy a 2018-as tesztpilóta, Robert Kubica lesz a csapattársa, 7 év kihagyás után.[4] Az előző évet követően egy dologban biztos volt mindenki, rosszabb már nem lehet, ahogy azonban később kiderült igenis lehet. Az év nem kezdődött jól, az első 2 tesztnapot kénytelen volt kihagyni a csapat mivel az autó nem készült el időben. Az autó 567 kört tett meg, a legkevesebbet az összes csapat közül és a leggyorsabb körük 1.9 mp-el volt elmaradva a leggyorsabb időtől. Ausztráliába érkezve a csapat teljesen új elemekkel szerelte fel az autót ám ezeket az FIA illegálisnak minősítette. Az autó még lassabnak bizonyult mint a teszteken, a 2 autó az utolsó sorba kvalifikálta magát, 3 másodpercre a legközelebbi autótól, Carlos Sainztól. Habár a szezon folyamán sikerült közelebb kerülniük a középmezőnyhöz, tiszta körülmények között nem volt esélyük a pontszerzésre. A német nagydíjon Robert Kubica megszerezte az első és mint később kiderült egyetlen pontjukat a szezonban miután a 2 Alfa Romeot utólag kizárták. Idén egyetlen alkalommal sem sikerült a Q2-be bejutniuk. A szezont így teljesen utolsóként (10.) zárták csupán egyetlen ponttal, ez az első évüket leszámítva a legkevesebb pontjuk, legutoljára 2013-ban sikerült 5 pontot szerezni.
2020-ban Kubica távozott, helyette a korábbi tesztpilóta Nicholas Latifi érkezett. A szezon eleji teszteken az autó feltűnő, kék-fehér-piros festést kapott, a főszponzor ROKiT miatt, azonban ezzel a színnel sohasem versenyeztek, mert a koronavírus-járvány miatt lerövidült csonka szezonban az idénynyitó osztrák futam előtt a főszponzor váratlanul szerződést bontott. Így a színséma átdolgozott, fehér-kék alapú lett. A járvány komoly pénzügyi problémákat is okozott a csapatnál, amely kénytelen volt tőkeinjekciót szerezni és elzálogosítani klasszikus versenyautóit, illetve később eladásra hirdették meg magának a csapatnak a tulajdonrészét is. A kocsi a tavalyi évhez képest már jóval megbízhatóbb és gyorsabb volt, George Russell a Stájer Nagydíjon és a hazai Brit Nagydíjon is a Q2-be kvalifikálta magát, míg a Magyar Nagydíjon mindkét Williams a Q2-ben végzett. A csapat a tavalyihoz képest jelentősen javuló teljesítményt látva bejelentette, hogy a 2021-es szezonra is marad a Russell-Latifi versenyzőpáros. 2022-ben George Russell távozott a Mercedes csapatához, helyére Alexander Albon érkezett. 2022 végén Nicholas Latifivel, a gyenge teljesítménye miatt, szakít a csapat és megválnak tőle a szezon végén.
Williams Grand Prix Engineering
Williams Grand Prix Engineering
Albilad Williams Racing Team
Albilad Williams Racing Team
TAG Williams Racing Team
TAG Williams Racing Team
TAG Williams Racing Team
Williams Grand Prix Engineering
Canon Williams Honda Team
Canon Williams Honda Team
Canon Williams Honda Team
(Félkövér: pole-pozícióból indult; dőlt: leggyorsabb kört futott)
A Williams teljes Formula–1-es eredménysorozata
Ford-Cosworth DFV 3.0 V8
Ford-Cosworth DFV 3.0 V8
Ford-Cosworth DFV 3.0 V8
Ford-Cosworth DFV 3.0 V8
Ford-Cosworth DFV 3.0 V8
Ford-Cosworth DFV 3.0 V8
Ford-Cosworth DFV 3.0 V8
Honda RA163E 1.5 V6 turbó
Honda RA163E 1.5 V6 turbó
Honda RA164E 1.5 V6 turbó
Honda RA164E 1.5 V6 turbó
Honda RA166E 1.5 V6 turbó
Honda RA167E 1.5 V6 turbó
Judd CV 3.5 V8
Renault RS1 3.5 V10
Renault RS2 3.5 V10
Renault RS3 3.5 V10
Renault RS3C 3.5 V10
Renault RS4 3.5 V10
Renault RS5 3.5 V10
Renault RS6 3.5 V10
Renault RS7 3.0 V10
Renault RS8 3.0 V10
Renault RS9 3.0 V10
Mecachrome GC37-01 3.0 V10
Supertec FB01 3.0 V10
BMW E41 3.0 V10
BMW P80 3.0 V10
BMW P82 3.0 V10
BMW P83 3.0 V10
BMW P84 3.0 V10
BMW P84/5 3.0 V10
Cosworth CA2006 2.4 V8
Toyota RVX-07 2.4 V8
Toyota RVX-08 2.4 V8
Toyota RVX-09 2.4 V8
Cosworth CA2010 2.4 V8
Cosworth CA2011K 2.4 V8
Renault RS27-2012 2.4 V8
Renault RS27-2013 2.4 V8
Mercedes PU106A Hybrid 1.6 V6 turbó
Mercedes PU106B Hybrid 1.6 V6 turbó
Mercedes PU106C Hybrid 1.6 V6 turbó
Mercedes F1 M08 EQ Power+ 1.6 V6 turbó
Mercedes F1 M09 EQ Power+ 1.6 V6 turbó
Mercedes 1.6 V6 turbó
Mercedes 1.6 L V6 turbó
* Folyamatban lévő szezon.
A 2014-es szezonzáró abu-dzabi nagydíjon dupla pontokat osztottak ki.[5]
†: Bár kiesett, de a verseny 90%-át teljesítette, így teljesítményét értékelték.
A csapat tulajdonosa a Dorilton Capital, így az autókon látható a Dorilton Ventures emblémája. Ezenkívül a Sofina ételgyár, a Lavazza kávégyár, az Acronis felhőszolgáltató, a Versa holding, a Honibe, a Ponos, a Symantec, a Bremont, a PPG, az OMP, a Thales, a Zeiss, a KX, a B&R, a Precision Hydration, a Crew Clothing, a Nexa3D, és a Mei a csapat szponzorai. A ruházatot az Umbro biztosítja.[6]
A csapat korábbi híres szponzorai voltak: a TAG, a Canon, az elf, a British American Tobacco (Rothman's és Winfield cigaretta), a HP, az Allianz, a Lenovo, a Thomson Reuters, az RBS (Skót Királyi Bank), a Tata, az AT&T, a Budweiser, a Philips, a Wihuri, a Hackett London, a Petrobras, a Randstad, az Avanade, a PDVSA, a Martini, az Orlen, az Unilever, valamint a ROKiT.
A Williams 2019-ben több versenyzőt is igazolt az utánpótlás programjába:
↑ A Williams adatlapja a motorsport-total.com.on (német nyelven). www.motorsport-total.com. (Hozzáférés: 2009. március 27.)
↑ Williams: a középmezőny és a futamgyőzelem sem elérhetetlen. www.nso.hu, 2009. március 24. (Hozzáférés: 2009. március 27.)
↑ „F1: újonc pilótát szerződtetett a Williams – hivatalos”, nso.hu, 2018. október 12. (Hozzáférés ideje: 2019. január 4.)
↑ „Hivatalos: Kubica a Williams versenyzőjeként tér vissza 2019-ben a Forma-1-ben”, motorsport.com, 2018. november 22. (Hozzáférés ideje: 2019. január 4.)
↑ Archivált másolat. [2014. március 16-i dátummal az eredetiből archiválva]. (Hozzáférés: 2014. március 17.)
↑ Our Partners (angol nyelven). www.williamsf1.com. (Hozzáférés: 2021. november 28.)
↑ „Jack Aitken to drive for Williams at the Styrian Grand Prix”, https://www.f1technical.net „. Williams announced him as its reserve driver after he joined the Williams Driver Academy”
↑ „Roy Nissany to make Grand Prix weekend debut with FP1 outing in Barcelona for Williams”, https://www.formula1.com „Nissany will be the second member of the Williams’ Academy to run in FP1 this season”
↑ „Dan Ticktum csatlakozik a Williams versenyzői akadémiájához!”, https://www.racingline.hu
↑ „Ismét van egy pilótanő az F1-ben, és roppant bájos”, https://player.hu/ „A 21 éves lány egyben a csapat utánpótlás programjához is csatlakozik”
2022-es Formula–1 szingapúri nagydíj
FIA 2022-es Formula–1 világbajnokság
2022-es Formula–1 japán nagydíj
Frank Williams | Patrick Head
A csapat fontosabb tagjai
François-Xavier Demaison | Sven Smeets | Willy Rampf
A csapat korábbi tagjai
Claire Williams | Frank Williams | Ross Brawn | Patrick Head | Adrian Newey | Ed Wood | Toto Wolff | Antonia Terzi
6. Nicholas Latifi | 23. Alexander Albon
45. Roy Nissany | 89. Jack Aitken
Roy Nissany | Jack Aitken | Jamie Chadwick | Logan Sargeant | Zak O'Sullivan | Oliver Gray
Alan Jones | Keke Rosberg | Nelson Piquet | Niger Mansell | Alain Prost | Damon Hill | Jacques Villeneuve
Mario Andretti | Rubens Barrichello | Valtteri Bottas | Jenson Button | David Coulthard | Felipe Massa | Pastor Maldonado | Juan Pablo Montoya | Clay Regazzoni | Nico Rosberg | Ralf Schumacher | Ayrton Senna | Mark Webber | George Russell
FW06 | FW07 | FW07B | FW07C | FW08 | FW08C | FW09 | FW09B | FW10 | FW10B | FW11 | FW11B | FW12 | FW12C | FW13 | FW13B | FW14 | FW14B | FW15C | FW16 | FW16B | FW17 | FW17B | FW18 | FW19 | FW20 | FW21 | FW22 | FW23 | FW24 | FW25 | FW26 | FW27 | FW28 | FW29 | FW30 | FW31 | FW32 | FW33 | FW34 | FW35 | FW36 | FW37 | FW38 | FW40 | FW41 | FW42 | FW43 | FW43B | FW44
Csapatok és versenyzőik a 2022-es Formula–1 világbajnokságon
Formula–1-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Williams_F1&oldid=25330095”
Szócikkek japán nyelvű tartalommal
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. október 2., 16:40
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.